

Dimwa en bita Pandemic Event visa

Bita [Temporary Activity visa (subclass 408) Australian Government endorsed events (COVID-19 Pandemic Event)](https://immi.homeaffairs.gov.au/visas/getting-a-visa/visa-listing/temporary-activity-408/australian-government-endorsed-events-covid-19)—bita Pandemic Event visa—inat dimwa in.

Atsin 2 September 2023, bita Pandemic Event visa inan makur ta ea amebuna tsimine wañara murana Pandemic Event visa. Tsin ia auwe inimagen amebuna babwiji murana Pandemic Event visa, wõ õreit gona dõgin murana subsequent visa iruwin 2 September 2023 ea bita edae ñaga inan dimwa ean 1 February 2024.

Memak ñabuna re babwiji visa inon re eab gona metu ian bita Pandemic Event visa atsin 2 September 2023.

Ean medenan enim dimwa:

* Visa memak õmeatu ean oa iruwin 2 September 2023, ia õgõk, inan oijaw egonan emek ian Australia magit erõquõ 6 maramen
* Memak muñana õmeatu ean oa iruwinn 2 September 2023 inan tsiminen pumwen ñea ean bita Visa Application Charge (VAC) ñea AUD405.00
* Bita Pandemic Event visa inan dimwa ea memak ean 1 February 2024.
* Ean am daein õmeatu wam application enim tsimine wam murana Pandemic event visa ñarana inan mag daein ean 28 ibum oa ijuñin, ea ken ea bita 90 ibum.
* Applications õmeatua ian obwen 2 September 2023, ia õgõk, e gonan kamarar ei wõ nim mek ian Australia dõgin 12 maramen (oa aro eobweni ea TGV holders).
* murana wam Pandemic Event visa inan makur ea an mag daein oa oijawen visa eran.

## Ikeget dõgin dimwa en bita Pandemic Event visa?

Bita Pandemic Event visa erañaw ei ñago April 2020 nim buõk amebuna temporary migrants nim eimwi me eõ ebwa edogor ean aura mek ian Australia ñaga e dimwa border. Õbuõk bet an ebeo amen makur eat etañ tsimine woun.

Ñage e baidan wan border Australia me ura ñabuna babwiji murana temporary visa ñaga iowen bita COVID, murana Pandemic Event visa eab makuren.

Ean dimwa en bita Pandemic Event visa inan buok onuwaiwen ririñen bita ememori (migration system) ñea totow medena eimwi dogin ñabuna temporary migrants emetu me emeta atsin Australia.

Inan buõk eñame apply ea visa eimwi tekei aura nim barow me mek ian Australia.

Inan buõk me oaioida ririñrn muñana visa. Tekei an ñabet makur owenõn murana visa enim geruwai an ouwak pumwen, ñabeda õkõr bet an migrants õreit metu ian Australia owenõn nim õpar an metu. Ñune ñabeda kõr ean ura ñabuna re õreit kereri ei kaikairun burubur, international students re metan ian wañara kereri iruwin aura baiwõñ ina.

## Ikeget iruwin ea ñabuna babwiji visa

Ia wõ babwiji murana Pandemic Event visa ñune ñea edae wõ nim iwud me eimwi wam visa wõ nimõ apply ea visa ñarana eimwi tekei am teñ mek oa wõ nim õnanian deiden am erowi Australia.

Wõ gona owenõn murana VEVO (Visa Entitlement Verification Online) wõ nim aia añõgen wam visa, an daein expire, naña [www.homeaffairs.gov.au/vevo](http://www.homeaffairs.gov.au/vevo).

Wõ nan gonan apply ea murana Pandemic Event visa iruwin 2 September 2023, ea ñaga e dimwa ean 1 February 2024, enim egada anarama me oiju ibum oa ijungin ñea õrenga ean murana wam Pandemic Event visa.

Tsimine woun wõ nim õmaran ñana am mek ian Australia enim õdegeri memak edogor. Tsin ia wõ eõ õdegeri edogor, egonan õturaij am metu ian Australia imur.

Tsin ia tsimine am mwarar ei ñana inan magen oa magen daein wam visa wõ gona kanani ipuõk turin bita Department's Status Resolution Service. Wõ nim kura ura iat kapapar online ean [www.homeaffairs.gov.au/csrs](http://www.homeaffairs.gov.au/csrs) oa terepon 131 881 (Montag ea Preitag 9 joran ea 5 jemera).

## An ñabet emakur og duwara

Ñaben amebuna babwiji murana Pandemic Event visa re nim aia wan pran wañara amen makur ean deidein aura nim gonan apply ea visa eran oa aura nim erowi Australia.

Ean iditiowen dimwa ea, oija ñabet emakur dõgin ñabuna babwiji murana Pandemic Event visa edae re nim gonan tuk kanani amen makur.

Mek ian oaion ñabet emakur re nim õmakuran eñame atsin aton ñabuna tsimine wañara visa, oa inat kuduwaij ura.

Ñabet emakur re gonan owenõn bita [Visa Entitlement Verification (VEVO)](https://immi.homeaffairs.gov.au/visas/already-have-a-visa/check-visa-details-and-conditions/check-conditions-online) system ([www.homeaffairs.gov.au/vevo](http://www.homeaffairs.gov.au/vevo)) re nim aia deidet visa me roquin visa ea ñabuna amen makur deõ bwain ina. Ian obwen memak, wõ nim kõña wam amen makur omo nim epo buriõun.

## Dõgin añõgen

Ia wõ teñ tsiet iju añõgen murana Pandemeic Event visa oa visa inon ian Australia wõ gonan naña:

www.homeaffairs.gov.au

**Añõgen visa naña**: www.homeaffairs.gov.au/VEVO